APA - Bölgələrdə analoq yayımın 3 mərhələdə dayandırılması gözlənilir
Ana səhifə Xəbər Media 17 Noyabr 2016 / 15:49
Bölgələrdə analoq yayımın 3 mərhələdə dayandırılması gözlənilir
Bölgələrdə analoq yayımın dayandırılması mərhələli şəkildə keçirilə bilər. APA-nın əldə etdiyi məlumata görə, məsələ bu günlərdə Milli Televiziya və Radio Şurasında (MTRŞ) müzakirə olunacaq.
Analoq yayımın 3 mərhələdə - şimal və şimal-qərb rayonlarında dekabrın birinci, qərb rayonlarında dekabrın ikinci, cənub və Mərkəzi Aran rayonlarında isə dekabrın üçüncü ongünlüyündə dayandırılması gözlənilir.
Bölgələrdə analoq yayımın dayandırılmasının mərhələli şəkildə keçirilməsi vətəndaşların dekoderlərə olan tələbatı ilə bağlıdır.